
	Objekta higiēniskais novērtējums

	Rīgā

	2022. gada    20. jūnijā


	1. Objekta nosaukums: Bērnu diennakts nometne „Modeļu aģentūras „Natalie” vasaras nometne”

	2. Objekta īpašnieks: Nomnieks- Sabiedrība ar ierobežotu atbildību „Aģentūra Natalie”, reģ Nr. 50003326241

	3. Objekta adrese: „Brūveri”, Sigulda, Siguldas pagasts, Siguldas novads 

	4. Novērtēšanu veica: 20.06.2022. higiēnas ārste Nataļja Vorobjova, pamatojoties uz 01.07.2021. veikto objekta higiēnisko novērtēšanu, nometņu vadītājas iesniegto informāciju un  Sabiedrības ar ierobežotu atbildību 16.06.2022. „ Aģentūra Natalie” apliecinājumu.

	5. Novērtēšanā piedalījās: Nometnes vadītāja Ilze Erdmane-Hermane

	6. Konstatēts:

 6.1. Vispārīgās ziņas par objektu/objekta raksturojums
Bērnu diennakts nometne „Modeļu aģentūras „Natalie” vasaras nometne” organizēta viesu namā „Brūveri”, Siguldā, Siguldas novadā no 10.07.2022. līdz 15.07.2022. un no 24.07.2022. līdz 29.07.2022.. Nometnes veids- modeļu, atpūtas un radošā bērnu diennakts nometne.. Maksimālais dalībnieku skaits līdz 30 vecumā no 10 līdz 17 gadiem. Bērnu nometnes vajadzībām plānots izmantot 2 stāvu viesu namu ar 38 gultasvietām,  lapeni ar kamīnu - 50m2 , nojumi - 150m2  un sporta spēļu laukumu. Katrām dalībniekam tiek nodrošināta sava guļamvieta. Ar matračiem, segām, spilveniem un gultasveļu nodrošināti pietekošā daudzumā. Viesu namā pirmajā stāvā atrodas zāle, ēdienu sagatavošanas telpa, sanitārais mezgls ar dušu, tualete darbiniekiem, katla telpa. Otrajā stāvā atrodas 7 istabas, 2 sanitārie mezgli ar dušu - atsevišķi zēniem un meitenēm. Bērni tiks izvietoti divvietīgās, piecvietīgās un astoņvietīgās istabiņās. Istabās iekārtotas gultas, drēbju skapis un naktsgaldiņi. Telpu higiēniskais stāvoklis apmierinošs. Apstākļi personīgās higiēnas ievērošanai ir nodrošināti. Ēdināšana organizēta  viesu nama 1.stāvā. Visas bērnu aktivitātes, nodarbības, spēles tiks paredzētas ārā viesu nama teritorijā. Ka arī aktivitātes notiks zaļajā teritorijā pie dīķa: peldēšanos paredzēt organizēt  konkrētos laikos. Ir veikta dīķa ūdens testēšana (Pārtikas drošības, dzīvnieku veselības un vides zinātniskā institūta BIOR laboratorijas 24.04.2021. peldūdens testēšanas pārskats Nr. PV-2021-P-162450.01). Dīķa ūdens kvalitāte atbilst 2017.gada 28. novembra Ministru kabineta noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Nometnes vadītāja Ilze Erdmane-Hermane, bērnu nometņu vadītāja apliecības Nr.  116-00767, kontakta tālrunis- 27735050.
1. 6.2. Iekštelpu virsmu apdare

Iekšējo telpu apdarei izmantoti telpu funkcijai un higiēnas prasībām atbilstoši apdares materiāli. 

6.3. Apgaismojums

Telpu apgaismojums- dabiskais un mākslīgais. Mākslīgais apgaismojums vizuāli novērtējams kā atbilstošs. 

6.4. Siltumapgāde 

Objekta siltumapgāde- centrālā, no zemes siltumsūkņa.

6.5. Gaisa apmaiņa 
Vēdināšana- dabiskā ar pieplūdi caur logiem, durvīm un nosūces ventilācija sanmezglos. 
6.6. Ūdens apgāde
Ūdens apgādes sistēma ir no esošā vietējā urbuma. Ir veikta dzeramā ūdens testēšana (Pārtikas drošības, dzīvnieku veselības un vides zinātniskā institūta BIOR 26.04.2022. dzeramā ūdens testēšanas pārskats Nr. PV-2022-P-364224.01). Dzeramā ūdens kvalitāte pēc mikrobioloģiskajiem un ķīmiskajiem rādītājiem atbilst 2017.gada 14. novembra Ministru kabineta noteikumu Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām.

 6.7. Kanalizācijas sistēma

Kanalizācijas sistēma - notekūdeņu krājakas ar tālāku izvešanu uz attīrīšanas ietaisēm.

6.8. Teritorijas labiekārtošana

2. Teritorija ir labiekārtota un apzaļumota, iekārtota spēļu/sporta zona, lapenes un ugunskura vietas. Teritorijā atrodas dīķis. Ir veikta dīķa ūdens testēšana (Pārtikas drošības, dzīvnieku veselības un vides zinātniskā institūta BIOR 25.04.2022. peldūdens testēšanas pārskats  Nr. PV-2022-P-364225.01). Dīķa ūdens kvalitāte atbilst 2017.gada 28. novembra Ministru kabineta noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām.
6.9. Vides pieejamība

 Nav paredzēta. Dalībnieki ar funkcionālajiem traucējumiem nepiedalīsies nometnes darbībā.

6.10.Riska faktoru novērtēšana un cita informācija

Nav 

	7. Slēdziens

Objekts „Bērnu diennakts nometne „Modeļu aģentūras „Natalie” vasaras nometne”” Siguldas novadā, Siguldas pagastā, Siguldā, „Brūveri”, (Viesu nams „Brūveri”), atbilst higiēnas prasībām.

	8. Rekomendējamie pasākumi 

- Objekta darbības laikā ievērot 28.09.2021. Ministru kabineta noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības;
- Objekta darbības laikā ievērot ar Veselības ministriju 07.04.2022. saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem. Vadlīnijas ir publicētas VI mājas lapā: https://www.vi.gov.lv/lv/jaunums/vadlinijas-piesardzibas-pasakumiem-bernu-nometnu-organizetajiem.

-  Ievērot Ministru kabineta 01.09.2009. noteikumus Nr. 981 „Bērnu nometņu organizēšanas un darbības kārtība”, kā arī nodrošināt pretepidēmiskā režīma ievērošanu un bērnu veselībai drošu vidi.


Sabiedrības veselības departamenta
Higiēnas novērtēšanas nodaļas higiēnas ārste                                                      Nataļja Vorobjova
	Nataļja Vorobjova  67081640

	natalja.vorobjova@vi.gov.lv

